b'\n_START_ARTICLE_\nDigiSign\n_START_PARAGRAPH_\nDigiSign este o companie furnizoare de certificate digitale \xc8\x99i servicii adi\xc8\x9bionale din Rom\xc3\xa2nia. Este una dintre cele trei societ\xc4\x83\xc8\x9bi comerciale care pot emite certificate digitale fiscale pentru firme sau contabili din Rom\xc3\xa2nia. A fost \xc3\xaenfiin\xc8\x9bat\xc4\x83 \xc3\xaen anul 2005, iar patronii de la acea dat\xc4\x83 erau generalii \xc3\xaen rezerv\xc4\x83 Constantin Grigoriu Dan \xc8\x99i Victor Marcu. Constantin Grigoriu Dan, a fost implicat \xc3\xaen cel pu\xc8\x9bin dou\xc4\x83 dosare care au ajuns \xc3\xaen fa\xc8\x9ba judec\xc4\x83torilor: Afacerea Jimbolia (contraband\xc4\x83 cu produse petroliere) \xc8\x99i Devalizarea Bancorex. P\xc3\xa2n\xc4\x83 \xc3\xaen anul 2007, ambii proprietari au renun\xc8\x9bat la p\xc4\x83r\xc8\x9bile sociale, v\xc3\xa2nz\xc3\xa2nd afacerea senatorului UDMR, Verestoy Attila. \xc3\x8en prezent, DigiSign este de\xc8\x9binut\xc4\x83 de grupul iNES \xc8\x99i compania off-shore Comaford LTD, de\xc8\x9binut\xc4\x83 de Verestoy Attila.'